Diari Oficial de la Generalitat Valenciana


Sumari del DOGV 3770, del 13-06-2000 (2000/4701)

RESOLUCIÓ d'1 de juny de 2000, de la Direcció General de Centres Docents, per la qual es resol la convocatòria d'ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2000.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3770

Data del DOGV
:   13-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4701


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ d'1 de juny de 2000, de la Direcció General de Centres Docents, per la qual es resol la convocatòria d'ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2000. [2000/X4701]
  
Per Ordre de 19 de gener de 2000, de la Conselleria de Cultura, Educació i Ciència, van ser convocades ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2000 (DOGV núm. 3.678, d'1 de febrer).
  
Examinades les sol·licituds d'ajudes presentades per les entitats locals i la documentació que s'indica com a preceptiva en la base quarta de l'annex I de la citada ordre, després que les direccions territorials de Cultura i Educació han tramitat els expedients i la Inspecció Educativa ha emés els informes corresponents.
  
Vista la proposta de concessió i denegació de les ajudes, que eleva la comissió creada a l'efecte, en compliment d'allò preceptuat en la base sexta de la citada ordre de convocatòria.
  
Conformement amb la disposició final primera i la base octava de l'Ordre de 19 de gener de 2000, i atenent el contingut del Decret 86/1999, de 30 de juliol, modificat pel Decret 234/1999, de 23 de desembre, del Govern Valencià, pel qual s'establix el Reglament Orgànic i Funcional de la Conselleria de Cultura, Educació i Ciència, la Direcció General de Centres Docents, per delegació del conseller de Cultura i Educació, resolc:
  
Primer
  
Aprovar la concessió de subvencions als ajuntaments i mancomunitats de municipis, titulars de gabinets psicopedagògics escolars, assenyalats en l'annex I pels imports que s'hi indiquen.
  
Segon
  
Denegar les sol·licituds de subvenció de les entitats locals assenyalades en l'annex II, pels motius que s'hi indiquen.
  
Tercer
  
El pagament de les ajudes es realitzarà conformement a allò establit en la base 10 de l'Ordre de 19 de gener de 2000.
  
Quart
  
Els beneficiaris hauran de justificar la subvenció, segons allò previst en la base 11 de l'Ordre de 19 de gener de 2000, fins al 30 de setembre de 2000.
  
En cas que no es presente la justificació en el termini indicat, el beneficiari perdrà el dret a rebre la subvenció, en compliment d'allò que disposa l'apartat 5 de la base 12 de l'Ordre de 19 de gener de 2000.
  
Quint
  
El pagament d'estes subvencions serà a càrrec de la dotació pressupostària de la línia de subvenció 410 de la secció, servei i programa 16.58.717.74 d'Ensenyament Primari del Pressupost de la Generalitat Valenciana per a l'any 2000, segons allò establit per l'article 2 de la citada ordre.
  
DISPOSICIÓ FINAL
  
Segons allò establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada hi podrà interposar un recurs potestatiu de reposició, o bé directament, un recurs contenciós administratiu, en els terminis i davant els òrgans assenyalats a continuació:
  
a) El recurs potestatiu de reposició haurà de ser interposat davant el conseller de Cultura i Educació, en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana, en el termini de dos mesos, o deu dies, si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació de la present resolució en el Diari Oficial de la Generalitat Valenciana.
  
València, 1 de juny de 2000.- La directora general de Centres Docents, p. d. (Ordre de 19.1.2000, DOGV núm. 3.678, de 1.2.2000): Concepción Gómez Ocaña.